./data/phi0914/phi00140/phi0914.phi00140.perseus-lat1.xml
Titus Livius (Livy)
quattuor extraordinariis cohortibus       duas adiunxit praeposito M Valerio legato, erumpere praetoria porta iussit   ad dexteram principalem hastatos legionis primae instruxit;       principes ex eadem legione in subsidiis posuit; M Servilius et L Sulpicius tribuni militum his praepositi         tertia legio adversus sinistram principalem portam instructa est;  id tantum mutatum: principes primi et hastati in       subsidiis locati; Sex JuliusCaesar et L AureliusCotta tribuni militum huic legioni praepositi sunt  Q FulviusFlaccus legatus cum dextera ala ad quaestoriam portam positus; duae cohortes       et triarii duarum legionum in praesidio castrorum manere iussi   omnes portas contionabundus ipse imperator circumiit,       et quibuscumque irritamentis poterat,  iras       militum acuebat, nunc fraudem hostium incusans, qui pace petita, indutiis datis,       per ipsum indutiarum tempus contra ius gentium ad castra obpugnanda venissent,            nunc, quantus pudor esset, edocens,       ab  Liguribus, latronibus verius quam hostibus iustis, Romanum exercitum       obsideri   “quo ore quisquam vestrum, si hinc       alieno praesidio, non vestra virtute evaseritis, occurret, non dico eis       militibus, qui Hannibalem, qui Philippum, qui Antiochum, maximos aetatis nostrae       reges ducesque,  vicerunt, sed iis, qui hos       ipsos Ligures aliquotiens pecorum modo fugientes per saltus invios consectati       ceciderunt?  quod Hispani, quod Galli, quod       Macedones Poenive non audeant, Ligustinus hostis vallum Romanum subit, obsidet       ultro et obpugnat, quem scrutantes ante devios saltus abditum et latentem vix       inveniebamus   ” ad haec consentiens       reddebatur [militum] clamor, nullam militum culpam esse, quibus nemo ad       erumpendum signum dedisset:  daret signum;       intellecturum eosdem, qui antea fuerint, et Romanos et Ligures esse   bina cis montes castra Ligurum erant  ex iis       primis diebus sole orto pariter omnes compositi et instructi procedebant;            tum nisi exsatiati cibo vinoque arma non       capiebant; dispersi, inordinati exibant, ut quibus prope certum esset hostes       extra vallum non elaturos signa   adversus ita       incompositos eos venientes clamore pariter omnium, qui in castris erant, calonum       quoque et lixarum, sublato simul omnibus portis Romani eruperunt   Liguribus adeo inprovisa res fuit, ut       perinde, ac si insidiis circumventi forent, trepidarent  exiguum temporis aliqua       forma pugnae fuit; fuga deinde effusa et  fugientium passim caedes erat         equitibus dato signo, ut conscenderent equos nec effugere quemquam sinerent, in       castra omnes trepida fuga compulsi sunt, deinde ipsis exuti castris   supra quindecim milia Ligurum eo die occisa, capti       duo milia et quingenti  triduo post Ligurum Ingaunorum nomen omne obsidibus       datis in dicionem venit   gubernatores       nautaeque conquisiti, qui in praedatoriis fuissent       navibus, atque omnes in custodiam coniecti  et a C Matieno duumviro naves eius generis in Ligustina ora triginta duae captae       sunt   haec qui nuntiarent litterasque ad       senatum ferrent, L AureliusCottaC SulpiciusGallus Romam missi, simulque peterent, ut L Aemilio confecta provincia decedere et deducere secum milites liceret atque       dimittere   utrumque permissum ab senatu, et       supplicatio ad omnia pulvinaria per triduum decreta, iussique praetores Petilius       urbanas dimittere legiones, Fabius sociis atque nomini Latino remittere       dilectum,  et uti praetor urbanus consulibus       scriberet senatum aequum censere subitarios milites tumultus causa conscriptos       primo quoque tempore dimitti